Gjennom Bergens Museum begynte hun å samarbeide med legen Klaus Hanssen. Gjennom dette ble hun sentral i etableringen av Nationalforeningen mot Tuberkulosen, senere med navnet Nasjonalforeningen for folkehelsen. På denne tiden var tuberkulose det største folkehelseproblemet i Norge. Hun var sekretær i Nasjonalforeningen den første tiden fra etableringen. Hun holdt en rekke foredrag om arbeidet mot tuberkulose. Hun var leder i Bergen Sanitetsforening (som hun i 1898 medvirket til å stifte) og medlem av Bergen Kvinnesaksforening.